Neljän Ruusun diskografia

Suomalaisen pop-rock-yhtyeen **[[Neljä Ruusua|Neljän Ruusun]] diskografia** koostuu 16 studioalbumista, kolmesta kokoelmalevystä, kahdesta EP:stä, 58 singlestä ja 29 musiikkivideosta. Tämän lisäksi yhtye on myös esiintynyt eri julkaisuilla.

Neljä Ruusua perustettiin vuonna 1982. Yhtye solmi levytyssopimuksen Parlophonen kanssa vuonna 1986. Yhtyeen kaksi ensimmäistä studioalbumia *[[Neljä Ruusua (albumi)|Neljä Ruusua]]* ja *[[Kasvukipuja (Neljän Ruusun albumi)|Kasvukipuja]]* julkaistiin huhti- ja lokakuussa 1987. Molemmilta levyiltä julkaistiin yksi single. Neljän Ruusun kolmas studioalbumi *[[Hyvää päivää]]* julkaistiin marraskuussa 1989, ja se nousi Suomen virallisen albumilistan sijalle 21. Levyltä julkaistiin kaksi singleä. Marraskuussa yhtye julkaisi singlen ”Joulun tähti”, joka nousi singlelistan sijalle kymmenen.

Lokakuussa 1990 julkaistiin Neljän Ruusun neljäs studioalbumi *[[Hyvää yötä Bangkok]]*. Levy nousi albumilistan viidenneksi, ja sitä on myyty yli 25&nbsp;000 kappaletta eli kultalevyyn oikeuttava määrä. Levyn kolmesta singlestä kaksi tilastoitui Suomen single- ja radiosoittolistalla. Toukokuussa 1991 julkaistu ”6:00”-single nousi myös singlelistalle. Neljän Ruusun neljäs studioalbumi *[[Haloo]]* julkaistiin maaliskuussa 1992, ja se nousi albumilistan toiselle sijalle. Levy ylitti platinarajan, ja sitä on myyty yli 75&nbsp;000 kappaletta. Albumilta julkaistiin kolme singleä, joista ”Juppihippipunkkari” nousi singlelistan kärkeen ja radiosoittolistan toiseksi. Lokakuussa 1993 julkaistiin Neljän Ruusun viides studioalbumi *[[Pop-uskonto]]*, joka kapusi albumilistan kärkeen. Levy ylitti platinarajan, ja sitä on myyty yli 55&nbsp;000 kappaletta. Albumin neljästä singlestä kolme nousi listoille. Yhtyeen ensimmäinen kokoelmalevy *[[Energiaa]]* julkaistiin joulukuussa 1994. Se nousi albumilistan seitsemänneksi, ja sitä on myyty yli 22&nbsp;000 kappaletta eli kultaa. Myös ”Energiaa”-single nousi Rumban 50 hittiä -listan kuudenneksi ja singlelistan seitsemänneksi.

*Pop-uskonto*-albumia seuranneen kiertueen jälkeen Neljä Ruusua päätti tavoitella kansainvälistä uraa nimellä 4R. Yhtyeen ensimmäinen englanninkielinen albumi *[[Mood]]* julkaistiin maaliskuussa 1996, ja se nousi Suomen albumilistan kärkeen. Levy ylitti kultarajan, ja sitä on myyty yli 20&nbsp;000 kappaletta. Levyn kaikki kolme singleä nousivat myös listoille Suomessa. Yhtyeen seuraava albumi *[[Not for Sale]]* julkaistiin marraskuussa 1997, ja se nousi Suomen albumilistan sijalle 23. Levyn kahdesta singlestä vain toinen nousi listoille. Yhtye päätti palata takaisin suomenkieleen syyskuussa 1997 julkaistulla *[[Uusi aalto (Neljän Ruusun albumi)|Uusi aalto]]* -albumilla, joka nousi albumilistan ensimmäiselle sijalle. Levyä on myyty yli 22&nbsp;000 kappaletta eli yli kultarajan. Albumin viidestä singlestä neljä nousi listoille. Muun muassa ”Hunningolla” nousi singlelistan kolmanneksi. Lokakuussa 2000 julkaistiin Neljän Ruusun toinen kokoelmalevy *[[Popmuseo]]*, joka kapusi myös albumilistan kärkeen. Sitä on myyty yli 77&nbsp;000 kappaletta eli platinaa. Levyltä julkaistiin kaksi uutta singleä, joista albumin nimikkokappale nousi radio- ja 50 hittiä -listan toiselle sijalle.

Marraskuussa 2001 Neljä Ruusua julkaisi 10.&nbsp;studioalbuminsa *[[Valuva taivas]]*, joka nousi albumilistan neljänneksi. Levy ylitti platinarajan, ja sitä on myyty yli 35&nbsp;000 kappaletta. Levyn neljästä singlestä kolme nousi listoille. ”Missä vaan” ja ”Valuva taivas” nousivat molemmat radio- ja 50 hittiä -listan sijalle kaksi ja viisi. Neljän Ruusun seuraava studioalbumi *[[Karelia Express]]* julkaistiin 13.&nbsp;helmikuuta 2004. Se nousi albumilistan ensimmäiselle sijalle. Levyä on myyty yli 18&nbsp;000 kappaletta eli yli kultarajan. Albumin neljä singleä nousivat kaikki listoille. Niistä ”Elän vain kerran” kapusi 50 hittiä- ja radiosoittolistan kärkeen. Yhtyeen 12.&nbsp;studioalbumi *[[Ensi-ilta (Neljän Ruusun albumi)|Ensi-ilta]]* julkaistiin 4.&nbsp;lokakuuta 2006, ja se nousi albumilistan kolmanneksi. Levyn neljästä singlestä kolme nousi listoille. Vuonna 2007 Neljä Ruusua vetäytyi määräämättömän pituiselle tauolle.

Neljä Ruusua palasi yhteen vuonna 2011. Solmittuaan levytyssopimuksen Ratas Music Groupin kanssa, yhtyeen seuraava studioalbumi *[[Katkera kuu]]* julkaistiin 31.&nbsp;elokuuta 2012. Se nousi albumilistan neljännelle sijalle. Levyn kolme singleä nousivat kaikki radiosoittolistalle. Neljän Ruusun kolmas kokoelmalevy *[[Poplaulajan vapaapäivä – 20 suurinta hittiä]]* julkaistiin 25.&nbsp;lokakuuta 2013, ja se kapusi albumilistan sijalle 13. Yhtye julkaisi 20.&nbsp;helmikuuta 2015 studioalbumin *[[Euforia (albumi)|Euforia]]*, jka nousi albumilistan toiseksi. Levyn kaikki kolme singleä nousivat radiosoittolistalle. ”Sininen sunnuntai” tilastoitui myös yhtyeen ensimmäisenä kappaleena latauslistalla. Aikatauluongelmien vuoksi Neljä Ruusua päätti julkaista 15.&nbsp;studioalbuminsa osissa kahden EP:n muodossa. *[[Mustia ruusuja|Mustia ruusuja – Osa I]]* julkaistiin 27.&nbsp;lokakuuta 2017. *[[Mustia ruusuja|Osa II]]* julkaistiin 8.&nbsp;kesäkuuta 2018, jolloin albumi julkaistiin myös kokonaisuudessa fyysisessä muodossa. Levy nousi albumilistan sijalle 12. Albumin viidestä singlestä neljä nousi radiosoittolistalle. Levyn nimikkokappale kapusi radiosoittolistan toiseksi. Neljän Ruusun 16.&nbsp;studioalbumi *[[1000X]]* julkaistiin 11.&nbsp;helmikuuta 2022. Levy nousi albumilistan sijalle 6. Sen viidestä singlestä ”Viimeinen valssi” nousi radiosoittolistan sijalle seitsemän.

Neljän Ruusun levyjä on myyty yhteensä yli 400&nbsp;000 kappaletta.

## Studioalbumit

## Kokoelmat

## EP:t

## Singlet

### Muut listasijoitukset

## Musiikkivideot

## Muut julkaisut
* 2000 – ”Laaksossa” (*Tuomarin todistajat*)
* 2002 – ”Yö erottaa pojasta miehen” (*Säkenöivää voimaa – Tribuutti Sielun Veljille*)

## Katso myös
* Luettelo Neljän Ruusun kappaleista

## Huomiot

## Lähteet